
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου του Δήμου Χαλαν¬ 
δρίου (Ν. Αττικής) και ταυτόχρονης πραγματοποίησης μέρους 
αυτής. 1 

Έγκριση πραγματοποίησης μέρους της μεταφοράς συντελεστή δό¬ 
μησης σε ακίνητο που βρίσκεται εντός του ρυμοτομικού σχεδίου 
του Δήμου Βούλας (Ν. Αττικής). 2 

ΑΠΟΦΑΣΕΙΣ 

Τροποποίηση όρων δόμησης της περιοχής Καρέα του εγκεκριμένου 
Ρ.Σ. Βύρωνα και συγκεκριμένα σε ολόκληρα τα Ο.Τ. 520, 521 
και 524 με καθορισμό μεγίστου επιτρεπομένου ύψους 14,00 μ. 
και λόγω ΠΙΛΟΤΙΣ 15,00 μ. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου του Δήμου Χαλαν¬ 
δρίου (Ν. Αττικής) και ταυτόχρονης πραγματοποίησης μέρους αυ¬ 
τής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 

των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). ,, 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1930 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και κυβερνητικά όργανα» (Α' 137). 

6. Την 7796/1991 πράξη συναίνεσης, ενώπιον της συμβολαιογρά¬ 
φου Χαλανδρίου Γεωργίας Ακουρή - Μήτσια, των Περικλή Παρθενίου 
και Ιωάννη Παρθενίου, αποκλειστικών κυρίων του παρακάτω περιγρα- 
φομένου ακινήτου. 

7. Την 6378/1989 δήλωση των παραπάνω ιδιοκτητών περί εκχω- 


ρήσεως δικαιώματος αποζημιώσεως ρυμοτομουμένων τμημάτων οικο¬ 
πέδου, γενομένης ενώπιον της ιδίας συμβολαιογράφου. 

8. Την από 12.12.1990 (αριθ. πρωτ. 81142/1990) αίτηση των 
Ιωάννη Παρθενίου και Περικλή Παρθενίου. 

9. Την 264/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

10. Την 32537/26.7.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση των σχετικών 
τεχνικών μελετών, με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου¬ 
μένου με το από 17.1.1979 (Δ' 114) Π.Δ/γμα ακινήτου (βαρυνομέ- 
νου), που βρίσκεται εντός του ρυμοτομικού σχεδίου Δήμου Χαλανδρίου 
(Ν. Αττικής) και ειδικότερα στην οδό Δημοσθένους, μεταξύ των 748 και 
750 οικοδομικών τετραγώνων, του οποίου την αποκλειστική κυριότητα 
έχουν οι παραπάνω συναινούντες στη μεταφορά του συντελεστή δόμη¬ 
σης Περικλής Παρθένιος και Ιωάννης Παρθένιος, όπως το βαρυνόμενο 
ακίνητο φαίνεται με στοιχεία Α, Β, Δ, Γ, Α στο σχετικό πρωτότυπο διά¬ 
γραμμα σε κλίμακα 1:200, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 103337/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ρυμοτομουμένου ακινήτου, για το οποίο υφίσταται δικαί¬ 
ωμα μεταφοράς συντελεστή: 51,00 τ.μ. 

β. Ποσοστό κάλυψηςς: 40%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 0,9. 

δ. Μεταφερόμενες δομήσιμες επιφάνειες, που αντιστοιχούν σ’ αυτό 
45,90 τ.μ. (20,40 από ισόγειο και 25,50 τ.μ. από ορόφους). 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 31,64 τ.μ. από 
το περιγραφόμενο σ’ αυτό βαρυνόμενο ακίνητο στο εναπομένον μετά τη 
ρυμοτομία ακίνητο (ωφελούμενο) όπως αυτό φαίνεται με στοιχεία Α, Β, 
Ζ, Ε, Α στο ίδιο διάγραμμα. 

2. Τα ειδικότερα στοιχεία πραγματοποίησης της μεταφορόις συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 34,80 τ.μ. που αντιστοιχεί σε 31,64 τ.μ. του 
βαρυνομένου ακινήτου,. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 456,13 τ.μ. 

β. Ποσοστό κάλυψης: 39,72%. 

γ. Συντελεστής δόμησης: 1,1014. / 

δ. Μέγιστο επιτρεπόμενο ύφος του ανεγερθησομένου χτιρίου: έντεκα 
μέτρα και εξήντα εκατοστά του μέτρου (11,60 μ.). 


ε. Το χτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 103337/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 3 

Εγχρίνεται η χορήγηση τίτλου μεταφοράς συντελεστή δόμησης στο 
όνομα των Περικλή Παρθενίου και Ιωάννη Παρθενίου για το υπολειπό- 


μενο και μη χρησιμοποιηθέν εμβαδόν 14,26 τ.μ. από ορόφους. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

( 2 ) 

Έγκριση πραγματοποίησης μέρους της μεταφοράς συντελεστή δόμησης 
σε ακίνητο που βρίσκεται εντός του ρυμοτομικού σχεδίου του Δήμου 
Βούλας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε μετουπ’αριθ. 367/1987 Π.Δ/γμα(Α' 163). 

4. Τις διατάξεις των άρθρων 2, 3 και 7 του Ν. 1032/1930 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και κυβερνητικά όργανα» (Α' 137). 

6. Την από 14.8.1990 αίτηση του Εμμανουήλ Γ. Βουδήμου. 

7. Την 92/1991 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

8. Την 28359/1.4.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 11.12.1989 Π.Δ/γμα (Δ' 13/ 
11.1.1990) από το βαρυνόμενο ακίνητο (διατηρητέο) που βρίσκεται 
εντός του ρυμοτομικού σχεδίου Αθηνών, επί των οδών Νεκταρίου και 
Νέστορος, για το οποίο έχει εκδοθεί ο 1493/1990 σχετικός τίτλος δι¬ 
καιώματος μεταφοράς συντελεστή δόμησης στο όνομα Εμμανουήλ Βου¬ 
δήμου, σε άλλο ακίνητο ωφελούμενο, που βρίσκεται εντός του ρυμοτομι¬ 
κού σχεδίου του δήμου Βούλας (Ν. Αττικής), επί της οδού Λυκούργου 2, 
φερόμενο ως ιδιοκτησία του ανωτέρω, όπως το ωφελούμενο ακίνητο 
φαίνεται με στοιχεία Α, Β, Γ, Δ, Α στο σχετικό πρωτότυπο διάγραμμα 


σε κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 80467/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή, δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 52,44 τ.μ. που αντιστοιχεί σε 53,60 τ.μ. του 
βαρυνομένου ακινήτου,. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 717,57 τ.μ. 

β. Συντελεστής δόμησης: 0,873. 

γ. Ποσοστό κάλυψης: 40%. 

δ. Μέγιστο επιτρεπόμενο ύψος: 15 μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 80467/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης σε 
αντικατάσταση του 1493/1990 τίτλου στο όνομα Εμμανουήλ Γ. Βου¬ 
δήμου για το υπολειπόμενο και μη χρησιμοποιηθέν εμβαδόν 2,60 τ.μ. 
(56,20 τ.μ. - 53.60 τ.μ. = 2,60 τ.μ.). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 
























ΤΟΠΟ ΓΡΑΦΙΚΟ 

ΑΠΟΦΑΣΕΙΣ 

Αριθ. 295/5 (3) 

Τροποποίηση όρων δόμησης της περιοχής Καρέα του εγκεκριμένου 
Ρ.Σ. Βύρωνα και συγκεκριμένα σε ολόκληρα τα Ο.Τ. 520, 521 και 
524 με καθορισμό μεγίστου επιτρεπομένου ύψους 14,00 μ. και 
λόγω ΠΙΛΟΤΙΣ 15,00 μ. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 9. 

2. Τις διατάξεις του Ν. 1577/85 (ΦΕΚ 210/Α). 

3. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 (ΦΕΚ 220/Α) 
Ν.Δ/γμα και με την παράγρ. 3 του άρθρου 34 του Ν. 1577/85 (ΦΕΚ 
210/Α). 

4. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα το άρθρο 1 (παρ. 1 εδαφ. β). 

5. Την υπ’ αριθμ. 15 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομαρχίας Αθηνών, της 38ης συνεδρία¬ 


σης στις 13.12.91, αποφασίζουμε: 

1. α) Εγκρίνεται η τροποποίηση των όρων δόμησης στην περιοχή 
Καρέα του εγκεκριμένου ρυμοτομικού σχεδίου του Δήμου Βύρωνα με 
τον καθορισμό μεγίστου επιτρεπομένου ύψους 14,00 μ. και λόγω ΠΙ- 
ΛΟΤΙΣ 15,00 μ. σε ολόκληρα τα Ο.Τ. 520, 521 και 524 όπως φαίνε¬ 
ται στο συνημμένο τοπογραφικό διάγραμμα σε κλίμακα 1:2000 που συ¬ 
νοδεύει την απόφαση και δημοσιεύεται μαζί της. 

β) Κατά τα λοιπά να ισχύσουν οι διατάξεις του ΓΟΚ/85. 

2. Η ισχύς της παρούσης αρχίζει από την ημερομηνία δημοσίευσής 
της στην εφημερίδα της Κυβερνήσεως. 

3. Εξακολουθούν να εφαρμόζονται μέχρι της δημοσιεύσεως της πα¬ 
ρούσης τα ισχύοντα ύψη στις περιπτώσεις υποβολής μελετών για την 
έκδοση οικοδ. αδειών προ της 20.9.91 ημερομηνία αναστολής εκδό- 
αεως οικ. αδειών και εκτελέσεως οικοδ. εργασιών (ΦΕΚ 626Δ/ 
20.9.91) και εφόσον είναι σύμφωνες με τις προδιαγραφές του από 
3.9.83 Π.Δ. ΦΕΚ 394Δ/8.9.83 περί τρόπου εκδόσεως αδειών. 

Αθήνα, 16 Ιανουάριου 1992 
Ο Νομάρχης 

ΓΙΑΝΝΗΣ ΑΓΓΕΛΙΔΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




